BIG ยอดขายกลับมากระเตื้องดีขึ้น โบรกฯแนะซื้อเป้า 6.10 บ.
BIG ยอดขายกลับมากระเตื้องดีขึ้น โบรกฯแนะ"ซื้อ"เป้า 6.10 บ.
14 ก.ค. 2560

บล.ดีบีเอสฯ ระบุในบทวิเคราะห์วันนี้(14 ก.ค.) ว่า ได้สอบถามบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG พบว่ายอดขาย มิ.ย.60 อ่อนลง ตามกำลังซื้อที่สะดุดลง แต่พอมาถึง ก.ค.60 และเป็นช่วงจัดงาน Big Pro Day (10-16 ก.ค.60) ยอดขายกลับมากระเตื้องดีขึ้นแล้ว และเมื่อมาถึงไตรมาส 4 ก็จะเข้าสู่ไฮซีซัน
สำหรับยอดขายไตรมาส 2/60 แม้ไม่ถึงเป้าบริษัทที่โต 10-20% แต่ก็ยังเติบโตได้ หากสมมุติให้เบื้องต้นรายได้โต 5% กำไรหลักจะเป็น 202 ล้านบาท เพิ่ม 9% เทียบช่วงเดียวกันของปีก่อนแต่ -15% เทียบไตรมาสก่อนหน้าอันเป็นปัจจัยฤดูกาล
ทั้งนี้ทั้งไตรมาส 2/60 และฐานไตรมาส 2/59 มีอัตราภาษีเงินได้เข้าสู่ภาวะปกติแล้วคือ ใกล้เคียงกับ 20% ขณะที่ไตรมาส 1/59 ยังใช้ส่วนประหยัดภาษีได้ อัตราภาษีเงินได้จึงต่ำผิดปกติเป็น 10.8% ยังผลให้กำไรไตรมาส 1/60 ที่เสียภาษีในอัตราปกติ จึงดูด้อยลงเมื่อเทียบกับ เทียบช่วงเดียวกันของปีก่อนแต่ ไตรมาส 2/60 ไม่มีผลกระทบจากเรื่องนี้แล้ว
คาดว่าผลการดำเนินงานตั้งแต่ไตรมาส 3/60 จะฟื้นตัวดีขึ้นมาก ประกอบกับฐานไตรมาส 3/59 กำไรต่ำเป็นพิเศษคือ 126 ล้านบาท ซึ่งได้รับผลกระทบจากแผ่นดินไหวญี่ปุ่น กล้องถ่ายภาพรุ่นใหม่ไม่ออกมา ส่วนไตรมาส 4/59  ก็ได้รับผลกระทบช่วงไว้อาลัย ส่วนปีนี้ ไตรมาส 4/60 แม้จะมีงานพระราชทานเพลิง รัชกาลที่ 9 แต่ช่วงเวลาจะเป็นเพียงสั้นๆ ไม่นานมากเท่าช่วงไว้อาลัย
คงคำแนะนำ ซื้อ ราคาพื้นฐานเป็น 6.10 บาท ซึ่งประเมินด้วย P/E ปี 60 ที่ 20 เท่า ด้าน sentiment มีการขายหุ้นกลุ่มพาณิชย์ (commerce) ที่มี P/E สูงในช่วงที่ผ่านมา แต่ราคาหุ้น BIG ปรับลงมามาก P/E ปี 60 และ 61 ลดลงเป็น 14.0 และ 1.2.4 เท่า ตามลำดับ อัตราผลตอบแทนปันผลปีนี้และปีหน้าอยู่ในเกณฑ์ดีเป็น 4.0%/4.5% ด้านความเสี่ยงคือ หากกำลังซื้อในช่วงครึ่งหลังปีนี้ยังชะลอตัวลงต่อเนื่อง